runetrust/blame-folketinget-dk huggingface dataset:
Elisabeth Arnold (RV), 2001-05-31:
SF har også bedt om flere penge til mange gode formål, og hvis opfordringen fra SF til regeringen lyder på, at vi skal gøre en forskel, så er mit spørgsmål til SF til gengæld: Hvor stor skal den forskel være, hvor mange ekstra milliarder skal regeringen præstere, for at SF synes, at regeringen gør en forskel?
Mattias Tesfaye (S), 2023-04-12:
Folketinget behandler jo nu en finanslov, som ud over den normale økonomi til erhvervsuddannelserne også viderefører de kvalitetspuljer, der har været afsat tidligere, og som også foreslår, at det særlige tilskud, der udbetales til erhvervsskoler, der ligger uden for de største byer, hæves endda ret markant.
Line Barfod (EL), 2002-11-18:
I forhold til de konkrete mennesker, der er kommet i klemme på grund af denne her lov, håber vi, at ministeren vil sørge for, at pengene bliver efterbetalt hurtigst muligt, og vi håber meget, det kan lade sig gøre, at folk får pengene inden jul, så de kan få råd til at holde jul med deres børn.
Marianne Jelved (RV), 2018-05-04:
Men det, jeg godt vil understrege, udover at vi principielt støtter, at vi finder gode løsninger på den problemstilling, som beslutningsforslaget rejser, er, at jeg synes, at vi også burde sætte meget fokus på at afholde en høring, hvis det er det rigtige forum, men det kan man jo overveje til efter sommerferien.
Ole Birk Olesen (LA), 2020-11-19:
Vores historie i den vestlige verden er en længere historie om udbygning af respekt for menneskers rettigheder og også de senere år en respekt for, at børn er mennesker, og at børn har rettigheder, som de har for sig selv, og som ikke er afhængige af, om deres forældre anerkender disse rettigheder.
Ole Birk Olesen (LA), 2013-11-26:
Hvis man endnu ikke har fundet ud af, at pengene kan bruges på noget fornuftigt, og er uenige om, hvordan pengene skal bruges, og om det overhovedet giver mening at have timedrift mellem byerne, fordi der ikke er passagerer nok til det, og når nogle partier hellere vil have, at der er flere stop undervejs, så det tager mere end en time at køre fra den ene by til den anden by, så synes jeg nok, at det er lidt præmaturt at ville opkræve pengene allerede.
Connie Hedegaard (KF), 2007-03-14:
Jeg var selv med til pressemødet, hvor man lancerede UNEP’s årsberetning, altså FN’s miljøorganisation, og der er en hel del af årsberetningen faktisk helliget det her emne omkring nanoteknologi, fordi man er opmærksom på, at der kan knytte sig nogle helt særlige problemstillinger til det.
Karin Liltorp (M), 2023-02-23:
Jeg frygter i højere grad, at hvis vi går med beslutningsforslaget, kommer vi til at spilde tid på at lave den her strategi, som ikke bliver udmøntet i noget reelt, fordi der kommer en EU-lovgivning, der stritter i den modsatte retning – nej, ikke i den modsatte retning, men som har nogle andre regler.
Trine Torp (SF), 2018-05-22:
, vi synes, det er et rigtig godt forslag, for vi mener faktisk, at Danmark skulle have støttet fuldstændig helhjertet op om det forbud, som EU havde, i stedet for at gå i alliance med lande, vi normalt ikke plejer at sammenligne os med, og at det, hvis man vil give dispensationer på det her område, i hvert fald skal være en meget mere restriktiv dispensationspraksis.
Henning Hyllested (EL), 2013-11-28:
Så vil jeg sige om den anden del af lovforslaget om at doble op for bøder ved vejarbejde, at helt tilbage i efteråret 2012 fremsatte Enhedslisten faktisk et beslutningsforslag om skærpede sanktioner i forbindelse med vejarbejde, og senere fremsatte Det Konservative Folkeparti jo et beslutningsforslag om at doble op ved vejarbejde.
Kristian Thulesen Dahl (DF), 2011-12-01:
Vores holdning har igennem de mange år, hvor vi har diskuteret det her i forskellige forbindelser, været den, at det er helt naturligt, at politikeres rettighed med hensyn til at få udbetalt opsparet pension følger det tidspunkt, man i øvrigt har lagt for folkepensionsalderen, så det er på det tidspunkt, hvor man siger til befolkningen i al almindelighed at pensionsalderen i landet indtræder, at politikere og ministre også skal kunne få udbetalt pension.
Christian Rabjerg Madsen (S), 2017-05-18:
Vi ville selvfølgelig gerne have haft, at den her aftale om sprøjtemidler var blevet endnu grønnere, men som de fleste af os godt ved, skal man tælle selv de små grønne skridt med, når Folketinget nu har den sammensætning og det flertal, som det har i øjeblikket.
Ane Halsboe-Jørgensen (S), 2021-01-28:
Det vil sige, at det er op til uddannelsesinstitutionerne selv, om de lader folk dumpe, eller om de giver dem gratis forsøg; det er op til uddannelsesinstitutionerne selv, om de giver dem ekstra su-klip; det er op til uddannelsesinstitutionerne selv, og deres økonomi bliver ikke straffet på baggrund af det – på ryggen af, at vi i fællesskab har suspenderet de regler, der i forvejen gælder.
Jørn Dohrmann (DF), 2004-01-22:
Jeg vil sige til hr. Keld Albrechtsen, at hvis man afsætter 20 mio. kr. i en eller anden finanslov, men måske ikke engang - som med den tidligere regering - udmønter de her penge i konkrete initiativer, hvad hjælper det så at planlægge, at man vil bruge en masse penge på det her område? Hvorfor ikke gå ind og planlægge, når man f.eks. skal bygge nye motorveje, eller hvad det er for nogle tiltag, man iværksætter, jernbane, metro, eller hvad det er, og konkret sige, hvor meget de må larme i fremtiden?
Bent Bøgsted (DF), 2019-02-05:
Nu er det jo lidt svært i forbindelse med sådan nogle forhandlinger at vurdere, hvad lønudviklingen er i de forskellige år, men det var jo det, som jeg i hvert fald prøvede på at sige, nemlig at vi er klar til at se på, om vi kunne finde en fornuftig løsning på de problemstillinger, som bliver rejst her under førstebehandlingen, og som vi skal se på, inden vi skal vedtage lovgivningen.
Hans Andersen (V), 2019-02-05:
Det her handler om mennesker; det handler om os alle sammen; det handler om, hvordan vi sikrer, at vi har råd til vores velfærdssamfund, og hvordan vi sikrer, at man, hvis man er slidt ned og ikke kan arbejde, kan træde ud på en førtidspension eller en seniorførtidspension, eller om man kan have et fleksjob og dermed bevare tilknytning til arbejdsmarkedet.
Ellen Trane Nørby (V), 2008-05-29:
I Venstre bekymrer det os da enormt meget, når vi kan se på talsamkørsler, at en ung, som kommer fra et hjem med en svag hjemmebaggrund, har 64 pct. risiko for at stå uden en kompetencegivende uddannelse, når han når det 25. år, hvorimod en ung, der kommer fra et hjem med en stærk hjemmebaggrund, kun har 14 pct. risiko for at stå uden en kompetencegivende uddannelse, når vedkommende bliver 25 år.
Else Marie Mortensen (S), 1999-11-24:
Jeg tillod mig faktisk at citere veterinærinspektør Søren Buchardt, der tidligere har været modstander af rituel slagtning i Danmark, for at have skrevet i en artikel: »Rituel slagtning, som den foregår i Danmark i dag, er et acceptabelt kompromis mellem hensynet til dyrenes velfærd og hensynet til de religiøse mindretal.«
Per Stig Møller (KF), 2008-05-22:
På det uformelle udenrigsministermøde den 29. marts blev EU-landene derfor enige om en erklæring, der indeholder følgende elementer: sikring af fuldstændige oplysninger om begivenhederne i Tibet, herunder igennem, at journalister, også udenlandske, får adgang til Tibet; dernæst at tilbageholdte behandles i overensstemmelse med internationale standarder; og så, at Kina indgår i en reel dialog og forhandling med Dalai Lama om en varig løsning, der respekterer tibetanernes kultur, identitet og religion.
Aase D. Madsen (DF), 2002-05-02:
Jeg kan da godt sige til Enhedslistens ordfører, at vi vil ikke alene holde øje med - altså herindefra - at de kommer i de rette lommer, vi vil også aktivere alle vores kommunalbestyrelsesmedlemmer ude omkring, således at vi bliver sikre på, at de bliver anvendt til en kvalitetssikring, til et løft for dem, der skal modtage hjælpen.
Anders Fogh Rasmussen (V), 2005-11-02:
Vi forsøger netop at integrere opgaven på grund af den meget vanskelige sikkerhedssituation, og derfor må man jo sige, at når Danmark er til stede med 530 soldater, så er det, fordi alle 530 direkte eller indirekte hjælper til med genopbygningen, for det kræver også en vis form for sikkerhed.
Jeppe Kofod (S), 2002-03-12:
Jeg vil gerne spørge Dansk Folkepartis ordfører, om det ikke også er rigtigt, når man nu har læst grundlaget for Det Danske Center for Menneskerettigheder, at der jo står sort på hvidt i overensstemmelse med Paris-principperne, at institutionen frit skal kunne publicere sine anbefalinger og rapporter og i øvrigt have adgang til at kunne forholde sig til den offentlige mening enten direkte eller igennem pressen.
Liselott Blixt (UFG), 2022-05-19:
Når der ikke er så mange ordførere i salen, går det lidt hurtigere med, at man kommer op på talerstolen, og det viser vel bare en gang imellem, hvor alvorligt man tager det, når vi taler om mennesker med psykiske lidelser, og det synes jeg er trist: at man siger så meget, til medierne i hvert fald, og at man lover så meget, når debatten er oppe, men at når det kommer til stykket, er der ikke nogen, der gør noget.
Jens Peter Vernersen (S), 2009-03-18:
Det synes jeg er uacceptabelt, og jeg tror virkelig ikke, at ministeren vil vedstå det, som der var citeret i Politiken, nemlig at han syntes, det var i orden, at man lavede en prioritering, som ikke var, at det var de mest syge, som skulle behandles først, men ud fra, hvordan jobindholdet var for den enkelte, eller om vedkommende var uden for arbejdsmarkedet.
Jakob Sølvhøj (EL), 2018-02-02:
Det har ført til et betydeligt fald i elevtallet, og dermed har det svækket produktionsskolerne i en situation, hvor de skal spille – og heldigvis spiller – en meget central rolle og har meget store opgaver, de skal løse i forbindelse med opbygningen af den nye forberedende grunduddannelse.
Alex Vanopslagh (LA), 2019-11-19:
Jeg har et par gange på den her talerstol, jeg havde nær sagt prædiket om udfordringerne med åndelig fattigdom: at problemet hos nogle af de her familier, der er fanget på kontanthjælp, jo ikke er materiel nød eller materielt afsavn, men snarere en åndelig fattigdom, hvor man har mistet troen på, at man kan gøre en forskel i sit eget liv, at man kan blive gode rollemodeller for sine egne børn.
Morten Homann (SF), 2003-01-14:
Jeg vil gerne høre, om hr. Anders Samuelsen ikke er optaget af, at når man fremlægger et skatteudspil som Det Radikale Venstres, kan det godt være, at man laver lettelser for folk i mellemindkomst- og lavindkomstgruppen; men når det drejer sig om folk på overførselsindkomster, er det dem, som bliver klart ringest stillet med det radikale skatteudspil.
Susanne Eilersen (DF), 2018-02-20:
Med nedlæggelsen af Valgbarhedsnævnet flytter man ansvaret væk fra et politisk organ og styrker dermed armslængdeprincippet, hvor politikerne ikke har indflydelse på andre politikeres skæbne, men udelukkende lader det være op til den dømmende magt ved fastsatte regler at vurdere, om en person er valgbar eller ej.
Peter Skaarup (DF), 2007-05-02:
Jeg kan konstatere, at i forhold til forslagets punkt 5 og 6, nemlig forbuddet mod at bære kniv i nattelivet og de skærpede straffe for overtrædelse af forbuddet mod at bære kniv, var der ikke nogen af partierne, der syntes, at det var en god idé.
Frank Jensen (S), 2000-01-19:
Jeg er nødt til at sige til hr. Søndergaard, at hvis der her er berettigede indsigelser mod den afgørelse, som den britiske indenrigsminister har stillet i udsigt, er jeg sikker på, at den britiske minister og anklagemyndigheden vil tage dem op til en seriøs overvejelse, inden der træffes en endelig afgørelse.
Kaare Dybvad Bek (S), 2024-04-18:
Det her beslutningsforslag begrundes med, at kravet om særskilt arbejdstilladelse opstiller barrierer for, at erhvervslivet og velfærden kan få fuld gavn af udlændinges kompetencer, og forslagsstillerne anfører, at medfølgende familiemedlemmer nemt skal kunne bidrage til dansk økonomi og det danske samfund.
Mattias Tesfaye (S), 2018-01-12:
10.000 personer svarer i en gennemsnitskommune – hvis jeg lige hurtigt kan regne – til 100 mennesker på et år, der skal findes boliger til, modtageklasser til, et fodboldhold, hvor de kan spille venstre back, en praktiserende læge – alt det, der skal til for at leve i et ordentligt samfund.
Svend Auken (S), 1998-10-27:
Jeg håber imidlertid, at vi under udvalgsarbejdet på en saglig og fornuftig måde og i den ånd, som vi mødtes i ovre i Miljøministeriet, vil være i stand til at sætte en bom for disse ulovligheder, sådan at vi derefter kan koncentrere os om overgangsproblemerne.
Per Clausen (EL), 2009-01-21:
Og det kan da heller ikke være sådan, at Skatteministeriets dygtige embedsmand ikke sørgede for, da vi snakkede om det her sidste gang, at skatteministeren var informeret om, hvilken viden man havde i Skatteministeriet om historiske dokumenter, der kunne vise, at det her forslag om at nedsætte momsen på frugt og grønt var et helt urimeligt forslag.
Morten Homann (SF), 2005-10-28:
I SF er vi klar over, at der er en del af forslagene, som er påtvunget af et EF-direktiv, men vi vil nøje undersøge, om man kan finde en måde at gennemføre EF-Domstolens dom og EF-direktivets bestemmelser på, uden at det bliver i strid med EU-retten.
Jette Gottlieb (EL), 2024-10-24:
Enhedslisten har for nylig fået svar på et par udvalgsspørgsmål om det, f.eks. også på spørgsmål 585, alm. del, som jeg vil tillade mig at citere: Det kan derfor ikke afvises, at der kan opstå en situation, hvor en udlænding, der ikke kan udsendes, på trods af at den pågældende kontinuerligt medvirker til hjemrejsen, vil befinde sig i udsendelsesposition i potentielt set resten af sit liv.
Marlene Ambo-Rasmussen (V), 2021-04-23:
Jeg synes jo, det er rigtig ærgerligt, at vi netop ser, at der er så meget forskel ude i kommunerne, bl.a. på de her sagsbehandlingstider i bl.a. hjælpemiddelregi, og at man så ikke hidkalder noget specialiseret viden og noget hjælp udefra.
Hans Hækkerup (S), 1998-01-13:
Jeg ved jo, at SF's og Enhedslistens ordførere er fleksible i deres tankegang og er i stand til at håndtere vanskelige problemstillinger, og derfor vil jeg godt bede de to ordførere om at foretage et tankeeksperiment, nemlig at forestille sig at dette forslag til vedtagelse, som er fremsat af de to partier, blev vedtaget af Folketinget - det sker ikke, men hvis vi nu forestillede os det, ville det så betyde, at de to ordførere ville anbefale deres partier at stemme for optagelse af de tre nye medlemmer i NATO?
Pia Gjellerup (S), 2006-10-11:
Jeg sidder og hører indenrigsministeren påstå, at af det lovforslag, vi taler om, og som kommunerne med stor interesse har læst i – jeg er sikker på, at de har slået op på sig selv først, for det er jo hele essensen af, hvad det handler om for den kommunale økonomi – fremgår det helt klart.
Aage Frandsen (SF), 2001-03-01:
Jeg ved ikke, om man kan sige, at det er der brancherne imellem, imellem nogle, der konkurrerer - det gør de måske nok - eller om det, at de henvender sig, primært er et udtryk for, at de synes, de beskattes urimeligt eller er urimeligt stillet i det hele taget, fordi de vil have en højere indtjening.
Jørgen Estrup (RV), 1999-10-07:
Men jeg vil godt spørge hr. Bendtsen, for jeg ved, at med den professionelle viden, som hr. Bendtsen har, er han også klar over, at de mennesker, vi taler om her, jo altså er mennesker, som er individuelt bedømt af et flygtningenævn, som har domstolslignende karakter.
Nick Hækkerup (S), 2021-02-24:
Det, jeg synes er vigtigt, er, at jeg ved, at dansk politi har et godt samarbejde med bl.a. sine europæiske kolleger om at bekæmpe grænseoverskridende kriminalitet og alvorlig kriminalitet, f.eks. narkokriminalitet, og at man er opmærksom på kriminelle aktiviteter, som udspringer også af bandemiljøet på tværs af landegrænser.
Johs. Poulsen (RV), 2006-10-12:
Men det ville også betyde, at man så at sige kunne sikre, hvis man lagde de principper til grund, at en stor del af de penge, som så i givet fald skulle flyttes fra den traditionelle landbrugsproduktion og det traditionelle landbrugserhverv, alligevel ville kunne blive inden for den samme branche, alligevel kunne blive inden for landbruget, blot på en sådan måde, at man tilrettelagde sin produktion anderledes og i højere grad ekstensiverede dele af arealerne, i højere grad var naturforvaltere og i højere grad måske også satsede på økologi, end det er tilfældet i dag.
Kristian Jensen (V), 2008-04-14:
Så jeg håber, at vi netop kan få en bred enighed om lovforslaget her, når Socialdemokratiets trosmæssige forvirring er afklaret, og jeg glæder mig især over, at også SF nu er kommet så tæt på skattestoppet, at de vil stemme for noget, som er lavet ud fra skattestoppets principper.
Kristian Thulesen Dahl (DF), 2003-01-31:
Der er altså en eller anden sammenhæng mellem spørgsmålet om, hvilke tvangsmuligheder der er over for den enkelte på arbejdsmarkedet i forhold til, hvad man kan blive udsat for i form af en invasion af billig arbejdskraft udefra, uanset om vi kan lide det eller ej, som alle må forholde sig til.
Ellen Trane Nørby (V), 2019-04-26:
Regeringen foreslår at etablere det Rådgivende Udvalg for Tilsyn, som skal rådgive Styrelsen for Patientsikkerhed om styrelsens tilsynsmetoder og fremgangsmåder og komme med anbefalinger til styrelsens fremtidige tilsyn, så Styrelsen for Patientsikkerhed også drager læring af tilsynssagerne og deres tilsynsbesøg.
Karen Jespersen (V), 2009-01-15:
For fru Johanne Schmidt-Nielsen har allieret sig med nogle af de mest reaktionære kræfter i vores samfund, når det gælder kvinder, nemlig de islamiske kræfter, som bl.a. Asmaa Abdol-Hamid tilhører, og som står for en meget skræmmende holdning til kvinder som underordnede mænd.
Peder Hvelplund (EL), 2019-12-13:
Konsekvensen er klar, en overhængende risiko for, at vi får en ældrepleje, der er delt op i et A- og et B-hold, hvor de, der har råd, kan købe sig til ekstra hjælp, hvor de, der har ressourcestærke pårørende, kan trække på hjælp, mens de, der ikke har, er overladt til sig selv.
Ole Stavad (S), 1997-11-25:
Som det fremgår, er det for at få Folketingets partiers stilling til problematikken, som det hedder i bemærkningerne til beslutningsforslaget, men inden vi afgiver vores mening i Europaudvalget i den slags sager, er det selvfølgelig noget, vi har diskuteret i vores gruppe, og derfor er det også partiets stilling, vi tilkendegiver.
Brian Mikkelsen (KF), 2003-11-28:
Dels er det ønsket at sikre en bred distribution i alle dele af landet, der giver alle adgang til at købe bøger, herunder i særdeleshed kvalitetslitteratur uanset geografisk/fysisk placering, dels at sikre et bredt sortiment med særlig henblik på at tilgodese produktion og formidling af kvalitetslitteratur, herunder ikke mindst mere marginallitteratur i et lille sprogområde som det danske.
Margrethe Vestager (RV), 2001-01-30:
Hvis man forudsætter, at der skal kunne ses en udvikling, skal man i hvert fald gå en årrække tilbage for at finde ud af det, og hvis det skulle give nogen mening, måtte man også se på, af hvilke grunde forældrene beder børnene fritaget, da der som sagt også er grupper med almindelig dansk baggrund, som beder deres børn fritaget.
Morten Bødskov (S), 2010-04-07:
Vi fortsætter billedlig talt i det samme spor, nemlig: Vil ministeren redegøre for, hvordan regeringen mener, kommunerne kan spare 1,3 mia. kr. på folkeskolen, uden at det medfører forringelser af lærernes arbejdsbetingelser og nedskæringer på den undervisning, vores børn og unge skal have?
Meta Fuglsang (SF), 2009-03-25:
Jeg vil gerne spørge, om ministeren mener, at Danmark lever op til vores ansvar i forbindelse med de internationale forpligtelser, vi har, til at beskytte børn, når det er sådan, at vi er parate til at splitte familier på den her måde, så store søskende bliver splittet fra de små søskende og forældrene på grund af en aldersgrænse.
Lars Boje Mathiesen (BP), 2025-11-25:
Også tak for, at fru Theresa Scavenius står som en slående kontrast til Alternativet, som her vælger strategi og positionering frem til det kommende folketingsvalg i stedet for stå på, hvad vi burde stå på, nemlig den grundlov, som vi alle sammen er forpligtet til at overholde.
Jens Joel (S), 2014-06-02:
Det er det, der har gjort, at vores virksomheder står så stærkt, det er det, der har gjort, at der er blevet investeret så meget i det, og det er også det, der gør, som SF's ordfører også nævnte, at det, der ligger i energiaftalen, i virkeligheden er et kæmpe beskæftigelsespolitisk boost, fordi der bliver investeret så mange private kroner i det her.
Lone Dybkjær (RV), 2011-04-26:
For vi tror ikke, at den europæiske økonomi overhovedet kan komme til at hænge sammen, eller at vi kan klare os globalt set, hvis ikke vi står sammen i det europæiske, også i det økonomiske samarbejde – i Europa i det hele taget, men altså også i det europæiske samarbejde.
Theresa Scavenius (UFG), 2024-05-14:
Hvis man synes, det er en tilstrækkelig, grundig, nøje beskrivelse af de risici, der kan være med nogle asbestdeponier, altså at der står enkelte sætninger på to sider langt nede i en miljøkonsekvensrapport, så er det der, jeg mener, vi må have en diskussion af, hvad det faglige niveau er for den her type lovgivningsprocesser.
Eigil Andersen (SF), 2011-05-03:
I det øjeblik man så har en sådan ordning, mener jeg, det retfærdige ville være, at den pågældende person kunne få lov til at forsøde en alvorlig sidste tid, præget af en kræftsvulst i hjernen eller noget andet uhyggeligt, med f.eks. at rejse lidt eller gøre noget andet, som giver en nogle oplevelser.
Carl Valentin (SF), 2020-12-09:
Man går ikke ind og bestemmer meget præcist, hvad der skal serveres, tværtimod siger man, at det er en rettighed, at der skal være et nærende plantebaseret måltid i de offentlige køkkener, hvis folk ønsker det, og så kan man ellers lokalt finde ud af, hvordan man vil tilrettelægge det.
Victoria Velasquez (EL), 2022-05-03:
Jeg kunne godt tænke mig at spørge, om SF ikke er bekymret for de konsekvenser, det har for ungdommen, og jeg tænker også på mindrereguleringen fra den skattereform, SF lavede i 2012, som betyder, at su'en er blevet udhulet med over 400 kr. hver eneste måned.
Troels Lund Poulsen (V), 2017-05-11:
De positioner, som jeg har givet udtryk for – at vi skal have et robust pensionssystem, vi skal understøtte de danskere, der kan, i at blive længere på arbejdsmarkedet, og vi skal sikre god velfærd for dem, der ikke kan arbejde frem til pensionsalderen – er de pejlemærker, vi går efter.
Kim Mortensen (S), 2010-05-06:
Vi har ikke selv fundet på alle de pæne ord, der står i forslaget her, nej, vi har faktisk af et ærligt hjerte lyttet til, at det fra organisationerne Dansk Ungdoms Fællesråd, Børne- og Kulturchefforeningen, BUPL, Uddannelsesforbundet, Ungdomsringen, ja, stort set fra alle dem, der professionelt beskæftiger sig med ungeområdet, har været efterlyst, at vi nu prøver at tage en helhedsorienteret tilgang til ungeindsatsen.
Ole Vagn Christensen (S), 2003-10-24:
Men jeg forstår godt, at ministeren kan have en interesse i at prøve på at skabe det billede, for det eneste konstruktive forslag, som har været lagt frem for at udføre en handling, bortset fra pjecer og den slags ting, har været det socialdemokratiske forslag om at afsætte en forsøgspulje til investeringer, så man virkelig kan få undersøgt det at kunne gøre skolen til et vigtigt våben i bekæmpelsen af fedmen.
Martin Lidegaard (RV), 2002-02-05:
Og hvis hr. Henrik Vestergaard er enig med ministeren i denne betragtning, mener han så, at efteruddannelsen også skal overtages af fødevareindustrien, og mener hr. Henrik Vestergaard i så fald, at det i det hele taget er en god idé, at efteruddannelse - måske hele uddannelsessystemet i Danmark - overtages af de private markedskræfter?
Morten Bødskov (S), 2010-05-31:
Jo, men når man lyttede lidt til, hvad Dansk Folkepartis finansordfører, hr. Kristian Thulesen Dahl, sagde, da han kommenterede regeringens spareplan, og hvad det var, der var Dansk Folkepartis forslag, kunne man høre, at han sagde, at nulvækst var o.k., men at han så tilføjede, at det skulle være, uden at kernevelfærden rammes